Taron sulhu a Astana ya amince da kafa yankunan zaman lafiya a Siriya | TRT Hausa
Taron sulhu a Astana...
Taron sulhu a Astana ya amince da kafa yankunan zaman lafiya a Siriya
Zaman sulhun warware rikicin kasar Siriya da aka gudanar a Astana babban birnin kasar Kazakistan karkashin jagorancin Turkiyya da Rasha ya amince da a kafa yankunan zaman lafiya da ba za a samu arangama a cikinsu ba.
05.05.2017 ~ 04.03.2020
Kasashen Turkiyya, Rasha da Iran sun sanya hannu kan wannan batu.
Sanarwar da Ma'aikatar Harkokin Wajen Turkiyya ta fitar na cewa, za a kafa yankunan na zaman lafiya a daukacin jihohin Idlib da Lazkiye, sai kuma wasu yankuna daga jihohin Aleppo, Homs, Hama, Dera, Kuneytra da Gabashin Guta.
Wakilin Majalisar Dinkin Duniya na musamman a kasar Siriya Steffan de Mistura ya bayyana cewa, ya ji dadin matakan da aka dauka a kasar Kazakistan.
Nan da wasu 'yan kwanaki kasashe 3 da suka jagoranci zaman za su fitar da taswirar yankunan na zaman lafiya da kuma bayyana lokacin da za su fara aiki.
An bayyana wadannan yankuna a matsayin wurare na wucin gadi don tabbatar da tsaro kuma karon farko za su fara aiki na watanni 6. Bayan kara amincewar kasashen da suka tsaya don tabbatar da kafa yankunan.
Tag: #Astana , #Zaman lafiya , #Yankunan zaman lafiya
Mayakan Houthi sun kai hari kan gidan kurkuku a Yaman
Mata 5 sun rasa rayukansu yayinda wasu 28 suka jikkata sakamakon harin da 'yan tawayen Houthi na Yaman suka kai kan wani gidan kurkuku.
Dakarun Turkiyya da Rasha na ci gaba da sintiri a Siriya
Dakarun Turkiyya da na Rasha sun gudanar da sintiri na 38 a yankin da aka kai farmakan Tsaron Tafkin Firat na arewacin Siriya cikin bin ka'idojin yaki da cutar Corona (Covid-19).
Labanan ta kai karar Isra'ila gaban Kwamitin Tsaro na MDD
Gwamnatin Labanan ta kai karar Isra'ila gaban Kwamitin Tsaro na Majalisar Dinkin Duniya sakamakon karya ka'idar amfani da sararin samaniyarta a lokacinda take kai wa Siriya hare-hare.
Dakarun Isra'ila sun kama wani Ministan kasar Falasdin
Dakarun Isra'ila sun kama Ministan Harkokin Kudus na kasar Falasdin Fadi Al-Hadmi a yayin wani sumame da suka kai gidansa da asubahin Juma'ar nan.
/hausa/siyasa/2017/05/05/taron-sulhu-a-astana-ya-amince-da-kafa-yankunan-zaman-lafiya-a-siriya-726332